作者:柯丹邱《荊釵記》
標題:前腔
內容:［生］親年邁，家勢傾，恨腴甘缺奉承。臥冰泣竹真堪並，他們都感大地、登臺省。［合前。末上］受人之託，必當終人之事。錢貢元央老夫到王宅議親。此間有人麼？［老旦］兒，有人在外，你去看。［生］待孩兒去看。呀！老將仕，失迎了。［末］令堂有麼？［生］家母有。［末］老夫求見。［生］少待。母親，許將仕在外。［老旦］請進來。［見介］許大人請。重蒙貴步到寒家，有何見諭？［末］老夫非為別事，只因錢貢元前番央老夫來說令郎親事，老安人不允。近聞得賢郎堂試魁名，貢元不勝之喜。今著老夫送吉貼到宅，望乞安人允就，不必推辭。［老旦］多蒙貢元見愛，又蒙將仕周全。只是家窘，不敢應承。［末］貢元說道：不問人家貧富，只要女婿賢良。聘禮不拘輕重，隨意下些，便可成親。［老旦］貢元乃豐衣足食之家，老身乃裙布荊釵之婦，惟恐見誚。［末］安人何必太謙！。